Erlaß des Dioiketen Dioskurides
Material: papyrus
Place: Memphis
Categories: Schreiben (amtlich)
der Dioiket Dioskurides an den Epimeleten Dorion
Erlaß
Überwachung der Pacht (Steuer)
korrekte Ausführung
Διοσκουρίδης Δωρίωνι χαίρειν. τῆς πρὸς Δωρίωνα ἐπιστολῆς 
τὸ ἀντίγραφον ὑπόκειται. νομίσαντες οὖν καὶ πρὸς ὑμᾶς τὰ αὐτὰ ἐπε
στάλθαι σκοπεῖτε, ἵνα μηθὲν παρὰ ταῦτα γίνηται μηδʼ ἡμᾶς τῶν 
κακῶς πραχθησομένων διαλανθάνῃ. ἔρρωσο.  κϛ Ξανδικοῦ α Θῶυθ κε. 
Δωρίωνι. τοῦ βασιλέως καὶ τῆς βασιλίσσης πρὸ πολλοῦ ἡγουμένων 
πάντας τοὺς ὑπὸ τὴν βασιλείαν δικαιοδοτεῖσθαι, εἰς δὲ τὴν 
πόλιν καταπλεόντων οὐκ ὀλίγων καὶ τῶν μὲν καθʼ ὑμῶν, τῶν 
δὲ κατὰ τῶν ὑφʼ ὑμᾶς τεταγμένων, μάλιστα δὲ κατὰ τῶν 
πρὸς ταῖς τελωνίαις ἐντυγχανόντων περί τε διασεισμῶν 
καὶ παραλογειῶν, ἐνίων δὲ καὶ συκοφαντεῖσθαι προφερομένων, 
βουλόμεθʼ ὑμᾶς μὴ διαλανθάνειν, ὅτι  πάντα ταῦτα ἐστὶν 
ἀλλότρια τῆς τε ἡμῶν ἀγωγῆς, οὐχ ἧσσον δὲ καὶ τῆς ὑμε
τέρας σωτηρίας, ἐπάν τις ἐξελεγχθῆι λελυπηκώς τινα 
τῶν κατὰ μέρος. διὸ καὶ ὅπως μηθὲν ἔτι τοιοῦτο γίνηται 
μή τε ἀδικῆται μηθεὶς ὑπὸ μηδενός, μάλιστα δὲ τῶν 
συκοφαντεῖν ἐπιχειρούντων τελωνῶν, αὐτοί τε παρα
φυλάξασθε καὶ πᾶσι τοῖς κατὰ μέρος διαστείλασθε περὶ τῶν 
αὐτῶν μὴ παρέργως.